**BTTR704OMA Latin nyelv I. 2025/2026-I**

Kovács István (kovacs.istvan@arts.unideb.hu)

*A szeminárium célja,* hogy a hallgatók elsajátítsák a latin nyelv alapjait, valamint betekintést nyerjenek az antik római kultúrába. A kurzus során a hallgatók megismerkednek az ókori Hellas és Róma örökségével, a kereszténység kialakulásával, valamint az ókori civilizációk államszervezeteivel és vallásaival.

A szeminárium keretein belül a hallgatók tanulmányozzák a görög és római építészet jellegzetességeit, a római köztársaság működését, valamint Caesar és Augustus szerepét a köztársaságból az egyeduralomba való átmenetben. Emellett a kurzus kitér a római jog alapelveire is.

A szakmai alapozó ismeretek között szerepel a forrásismeret, mely magában foglalja az egyes korszakokhoz és forrástípusokhoz kapcsolódó segédtudományi ismereteket, az írásos és képi források elemzését és feldolgozását, valamint a statisztikákból, diagramokból, térképekből, nyomtatott és digitális felületekről nyerhető információk értékelését és forráskritikáját.

A szeminárium teljesítésével a hallgatók nem csak a latin nyelv alapjait sajátítják el, hanem átfogó képet kapnak az antik római civilizáció történelméről, kultúrájáról és örökségéről, mely ismeretek hozzájárulnak a történelmi és kulturális összefüggések mélyebb megértéséhez.

*A kurzus nyelvtani anyagának tervezett menete:*

* Bevezetés
* I. *declinatio*
* II. *declinatio*
* Melléknévragozás
* *Praesens imperfectum*
* A létige (*esse*) ragozása
* III. *declinatio*
* *Praesens perfectum*
* Személyes névmások
* IV. és V. *declinatió*k
* *Praeteritum* *imperfectum* és *perfectum*

*Oktatási segédanyag:*

* N. Horváth Margit – Dr. Nagy Ferenc: *Latin nyelvkönyv I.*
* Ferenczi Attila – Monostori Martina: *Latin nyelvkönyv.*
* M. Nagy Ilona – Tegyey Imre: *Latin nyelvtan.*

*A jegyszerzés feltételei:*

A szeminárium látogatásköteles, a hallgató összesen 3 alkalommal hiányozhat. A hallgató a félévközi kisebb dolgozatok illetve a félévközi és félév végi szóbeli beszámoló alapján kap jegyet. Távoktatás ideje alatt a szeminárium és a beszámoló videokonferencia (Webex) formájában, a dolgozatok pedig teszt formájában valósulnak meg az elearning rendszeren belül.